AI-AIE กอดคอพุ่งแรง! ลุ้นผลงานครึ่งปีหลังฟื้นแกร่ง รับมาตรการรัฐ
ราคาหุ้น แม่ลูก AI-AIE กอดคอพุ่งแรง! นักวิเคราะห์มองผลงานครึ่งปีหลังฟื้นแกร่ง รับรัฐผ่อนคลายมาตรการต่าง ๆ 
ราคาหุ้น แม่ลูก AI-AIE กอดคอพุ่งแรง! นักวิเคราะห์มองผลงานครึ่งปีหลังฟื้นแกร่ง รับรัฐผ่อนคลายมาตรการต่าง ๆ 
25 พ.ค. 2564

ผู้สื่อข่าวรายงานว่า ราคาหุ้น บริษัท เอเชียน อินซูเลเตอร์ จำกัด (มหาชน) หรือ AI วันนี้ (25 พ.ค.2564) ล่าสุด ณ เวลา 11.55 น. อยู่ที่ระดับ 2.38 บาท ปรับตัวขึ้น 0.18 บาท หรือ 8.18% ด้วยมูลค่าการซื้อขาย 94.58 ล้านบาท
อีกทั้งราคาหุ้น บริษัท เอไอ เอนเนอร์จี จำกัด (มหาชน) หรือ AIE อยู่ที่ระดับ 1.52 บาท ปรับตัวขึ้น 0.18 บาท หรือ 13.43% ด้วยมูลค่าการซื้อขาย 380.17 ล้านบาท
โดย บล.คันทรี่ กรุ๊ป ระบุในบทวิเคราะห์ฯว่า บมจ.เอเชียน อินซูเลเตอร์ (AI)  ผลประกอบการไตรมาส 1/64 ลดลงทั้งจากช่วงเดียวกันเมื่อปีก่อน และจากไตรมาสก่อน โดยงานกำไรสุทธิที่ 121 ล้านบาท มีสาเหตุหลักจากกำไรจากธุรกิจไบโอดีเซลลดลง เนื่องจากการแพร่ระบาดของโควิดระลอกใหม่ทำให้ความต้องการน้ำมันดีเซลในประเทศลดลง
อย่างไรก็ตามหากไม่รวมผลประกอบการจาก AIE นั้น กำไรจากธุรกิจหลักจะอยู่ที่ 10 ล้านบาท ปรับตัวขึ้น 55% จากไตรมาสก่อน เป็นผลจากการเซ็นสัญญาโครงการชะลอตัว
พร้อมมองว่าผลประกอบการในช่วงไตรมาส 2 น่าจะยังคงได้รับผลกระทบจากสถานการณ์โควิดต่อเนื่อง
อย่างไรก็ตามมองว่าผลประกอบการจะกลับมาเติบโตแข็งแกร่งในช่วงครึ่งปีหลัง หลังจากรัฐบาลผ่อนคลายมาตรการต่าง ๆ  จึงยังคงคำแนะนำ “ซื้อ” AI ที่ราคาพื้นฐานใหม่ที่ 3.90 บาท (เพิ่มขึ้นจากเดิม 42%)
 
 